
Ministru kabineta rīkojums Nr. 636
Rīgā 2023. gada 2. oktobrī (prot. Nr. 47 51. §)
Par nekustamā īpašuma "Vētru ceļš" Raņķu pagastā, Kuldīgas novadā, pirkšanu Nacionālo bruņoto spēku poligona "Mežaine" paplašināšanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt nekustamo īpašumu ''Vētru ceļš'' (nekustamā īpašuma kadastra Nr. 6278 503 0002) – inženierbūvi – meža ceļu "Vētru ceļš" (būves kadastra apzīmējums 6278 003 0066 001) – Raņķu pagastā, Kuldīgas novadā, kas nepieciešams valsts aizsardzības vajadzībām – Nacionālo bruņoto spēku poligona "Mežaine" paplašināšanai.
· 2. Aizsardzības ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma  1. punktā  minēto nekustamo īpašumu nostiprināt zemesgrāmatā uz valsts vārda Aizsardzības ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2023. gadam paredzētajiem līdzekļiem.

